Елисавета Багряна
Клетва

chitanka.info

Да ослепеят очите ми — и двете,

да ме сполети навеки проклятие,

ако забравя накога това лято,

Атлантика и на Лайта бреговете.

Низ просторните пясъци край морето

стъпките ни останаха отпечатани.

А може би в привечерната позлата

и днес бродят нашите два силуета…

Широкополите бретонки ги изглеждат

изпод черните си пиявици-вежди

с поглед като океана син и намръщен.

И горят в залеза каменните къщи,

а сред вълните — призрачни като надежди —

оцелелите ладии се завръщат.

Издание: Елисавета Багряна. „Амазонка. Избрана лирика в два тома.“ „Български писател“. С. 1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.